ངེས་པར་འབྱུང་

ངེས་པར་འབྱུང་ཞེས་པ་ནི་ཆོས་ཐམས་ཅད་ཀྱི་རང་བཞིན་གཉིས་སུ་མེད་པའི་ཆོས་ཉིད་མཉམ་པ་ཉིད་ཡོངས་སུ་ཤེས་པའི་ཐབས་ཀྱིས་སྲིད་ཞིའི་མཐའ་གཉིས་ལས་ངེས་པར་བྱུང་བའོ། །དེ་ཡང་བྱང་ཆུབ་སེམས་དཔའ་རྣམས་ཀྱིས་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་པའི་ཐབས་ཀྱིས་ཡོད་མེད་ཀྱི་མཐའ་ཐམས་ཅད་ལས་ངེས་པར་འབྱུང་བ་དེ་ཉིད་ངེས་པར་འབྱུང་ཞེས་བྱ་སྟེ། འཁོར་བ་དང་མྱ་ངན་ལས་འདས་པའི་ཆོས་གཉིས་ལ་བདེན་ཞེན་གྱིས་མ་གོས་པའི་སྤྱོད་པ་ཡིན་ནོ། །

 སྒྲ་བཤད། 

ངེས་པར་འབྱུང་ཞེས་པའི་ངེས་པ་ནི་ཐེ་ཚོམ་མེད་པའི་དོན་དང་། འབྱུང་བ་ནི་ཐོན་པའམ་མྱང་བའི་དོན་ཏེ། ཡོད་མེད་ཀྱི་མཐའ་ཐམས་ཅད་ལས་ཐེ་ཚོམ་མེད་པར་ཐོན་པའོ། །

 ངེས་ཚིག 
"བྱང་ཆུབ་སེམས་དཔའ་གང་གིས་ཡོད་མེད་གཉིས་སུ་མི་རྟོག་པའི་ཆོས་ཀྱི་དབྱིངས་ཀྱི་དོན་འདི་ཤེས་ན་མཐའ་ཐམས་ཅད་ལས་ངེས་པར་འབྱུང་བར་འགྱུར་རོ། །"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་ཕྱིན་ཅི་མ་ལོག་པར་འཇུག་པའི་ལེགས་བཤད། ལག་བྲིས། ཤོག་གྲངས་༩བ-༡༠a།
 ནང་དོན། 
སྤྲོས་པ་ཞི་བའི་སྒོ་ནས་ངེས་པར་འབྱུང་བ་ནི་ཡོད་པ་དང་མེད་པའི་མཐའ་གཉིས་དང་། འཁོར་བ་དང་ཞི་བའི་མཐའ་གཉིས། ཡང་ན་སྤྲོས་པའི་མཐའ་རྣམས་ལས་ངེས་པར་འབྱུང་བའི་དོན་ཏེ། "ཡོད་མེད་ཡིན་མིན་སོགས་བྱིས་པའི་སྒྲོ་བཏགས་པའི་སྤྲོས་པ་ཐམས་ཅད་དང་བྲལ་བ་ཟུང་འཇུག་རབ་ཏུ་མི་གནས་པའི་དོན་ནི་མཐའ་དང་ཁས་ལེན་གྱི་རྣམ་པ་མ་ལུས་པ་ཞི་བ་སོ་སོ་རང་གིས་རིག་པར་བྱ་བའོ། །"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་ཕྱིན་ཅི་མ་ལོག་པར་འཇུག་པའི་ལེགས་བཤད། ལག་བྲིས། ཤོག་གྲངས་༡༠a།
 ངེས་པར་འབྱུང་བའི་ཚུལ། 
ངེས་པར་འབྱུང་བའི་ཚུལ་ནི་ཆོས་ཉིད་རྟོགས་པའི་ཚུལ། བྱང་ཆུབ་སེམས་དཔའ་གང་ཞིག་གིས་ཆོས་ཐམས་ཅད་ཀྱི་རང་བཞིན་སྟོང་པ་ཉིད་དུ་རྟོགས་ན། དེས་"ཉོན་མོངས་པ་འཁོར་བའི་ཆོས་དང་། རྣམ་བྱང་མྱ་ངན་ལས་འདས་པའི་ཆོས་གཉིས་ཀྱང་འདི་ནི་འཁོར་བ་འདི་ནི་མྱ་ངན་ལས་འདས་པ་ཞེས་བརྗོད་དུ་མེད་ཅིང་།"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ཤོག་གྲངས་ ༢༣། འཁོར་བ་དང་མྱ་ངན་ལས་འདས་པ་གཉིས་ཀའི་མཐའ་ལས་ངེས་པར་འབྱུང་ངོ་། །མི་དམིགས་པའི་ཤེས་རབ་ཀྱི་ཚུལ། ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་པ་ལ་"ཆོས་གང་ལ་སྤྱོད་པའི་ཆོས་དེ་ཡང་། སྣང་བདེན་དམིགས་པ་ཅན་དུ་མི་འགྱུར་ཏེ། དམིགས་པ་མེད་པ་འདི་ནི་ཤེས་རབ་ཀྱི་ཕ་རོལ་ཏུ་ཕྱིན་པ་མཆོག་གི་དོན་ལ་སྤྱོད་པ་ཡིན་ནོ། །ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ཤོག་གྲངས་ ༢༣།འདི་ལྟར་དམིགས་པ་མེད་པའི་ཤེས་རབ་ཀྱིས་ངེས་པར་འབྱུང་ངོ་། །

 མཚན་ཉིད། 
"གང་གི་ཚེ་ཆོས་ཀྱི་དབྱིངས་ཉིད་འཕགས་པའི་ཆོས་རྟོགས་པའི་རྒྱུ་ཡིན་པའི་ཕྱིར། དེའི་བདག་ཉིད་ནི་བྱང་ཆུབ་སེམས་དཔའ་སྟེ། རང་བཞིན་དུ་གནས་པ་མེད་པ་སངས་རྒྱས་ཀྱི་ཆོས་ཀྱི་རིགས་ཆོས་ཉིད་ཅེས་བྱ་བ་དེ་ཉིད་ཆོས་ཀྱི་དབྱིངས་ཏེ།"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག་གྲངས་༢༨།ཞེས་གསུངས།

 མཐའ་མ། 
དེ་ལྟར་ངེས་པར་འབྱུང་ཞེས་པ་ནི་ཤེས་རབ་ཀྱི་ཕ་རོལ་ཏུ་ཕྱིན་པའི་སྒོ་ནས་འཁོར་བ་དང་མྱ་ངན་ལས་འདས་པ་གཉིས་ཀའི་མཐའ་ལས་རྣམ་པར་གྲོལ་བ་ཞིག་ཡིན་ལ། འདི་ནི་བྱང་ཆུབ་སེམས་དཔའི་ལམ་གྱི་འབྲས་བུ་གཙོ་བོ་ཞིག་ཀྱང་ཡིན་ནོ། །ཆོས་ཀྱི་དབྱིངས་རྟོགས་པ་དང་། མི་དམིགས་པའི་ཤེས་རབ། སྒྱུ་མ་ལྟ་བུར་རྟོགས་པ། ཡོད་མེད་གཉིས་སུ་མི་རྟོག་པ་སོགས་ཀྱི་ཚུལ་གྱིས་ངེས་པར་འབྱུང་བར་འགྱུར་རོ། །

 ལུང་ཁུངས། 

Category:ནང་པ་སངས་རྒྱས་ཆོས་ལུགས།